CELEX: 32019D1399
Language: hr
Date: 2019-09-10 00:00:00
Title: Provedbena odluka Komisije (EU) 2019/1399 оd 10. rujna 2019. o izmjeni Provedbene odluke 2014/909/EU u pogledu popisa područja koja podliježu zaštitnim mjerama u vezi s etiniozom u Italiji (priopćeno pod brojem dokumenta C(2019) 6418) (Tekst značajan za EGP.)

12.9.2019   
               
               
                  HR
               
               
                  Službeni list Europske unije
               
               
                  L 235/3
               
            
         PROVEDBENA ODLUKA KOMISIJE (EU) 2019/1399
         оd 10. rujna 2019.
         o izmjeni Provedbene odluke 2014/909/EU u pogledu popisa područja koja podliježu zaštitnim mjerama u vezi s etiniozom u Italiji
         
            
               (priopćeno pod brojem dokumenta C(2019) 6418)
            
         
         (Vjerodostojan je samo tekst na talijanskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Provedbenom odlukom Komisije 2014/909/EU (3) utvrđeno je da Italija treba poduzeti određene zaštitne mjere zbog pojave etinioze (Aethina tumida) u određenim područjima, prvotno u regijama Kalabrija i Sicilija. S obzirom na razvoj epidemiološke situacije proteklih godina i nakon stupanja na snagu Provedbene odluke Komisije (EU) 2017/370 (4), te su mjere trenutačno ograničene na regiju Kalabrija.
                  
               
                     (2)
                  
                  
                     Italija je 21. lipnja 2019. obavijestila Komisiju o ponovnoj pojavi etinioze na Siciliji. Stoga bi popis područja koja podliježu zaštitnim mjerama utvrđen u Prilogu Provedbenoj odluci 2014/909/EU trebalo proširiti kako bi ponovo uključivao regiju Sicilija.
                  
               
                     (3)
                  
                  
                     Provedbenu odluku 2014/909/EU trebalo bi stoga na odgovarajući način izmijeniti.
                  
               
                     (4)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Tablica u Prilogu Provedbenoj odluci 2014/909/EU zamjenjuje se sljedećim:
            
               
                           „Država članica
                        
                        
                           Područja koja podliježu zaštitnim mjerama
                        
                     
                           Italija
                        
                        
                           Regija Kalabrija: cijela regija
                        
                     
                           Regija Sicilija: cijela regija”
                        
                     
         
         
            Članak 2.
            Ova je Odluka upućena Talijanskoj Republici.
         
         
            Sastavljeno u Bruxellesu 10. rujna 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Provedbena odluka Komisije 2014/909/EU od 12. prosinca 2014. o određenim zaštitnim mjerama s obzirom na potvrđene pojave etinioze u Italiji (SL L 359, 16.12.2014., str. 161.).
         
            (4)  Provedbena odluka Komisije (EU) 2017/370 оd 1. ožujka 2017. o izmjeni Provedbene odluke 2014/909/EU produljenjem razdoblja primjene određenih zaštitnih mjera i izmjenom popisa područja koja podliježu zaštitnim mjerama u vezi s etiniozom u Italiji (SL L 56, 3.3.2017., str. 213.).